ઘાટકોપર-ઈસ્ટમાં દેરાસર લેન પાસે ગાયો વધુ જોવા મળે છે. અહીં તબેલા હોવા છતાં ગાયોના માલિકો એના પર ધ્યાન નથી આપતા અને છેવટે ક્યારેક ફુટપાથ રોકીને બેસી રહેતી ગાયો લોકો માટે ત્રાસરૂપ સાબિત થતી હોય છે. એજ રીતે ક્યારેક રસ્તા વચ્ચે બેસી જતી હોય છે જેનાથી ટ્રાફિક જૅમ થતો હોય છે. આમ ગાયોને વસવાટ માટે અહીંતહીં ભટકતાં રહેવું પડે છે. ઘાટકોપરવાસીઓ જીવદયાપ્રેમી હોવા છતાં ગાયો અને ગાયોને લીધે થતી ગંદકીથી ત્રાસી ગયા છે. આવી સ્થિતિ દેરાસર લેન અને ગુરુકુળ સ્કૂલ પાસે વધુ જોવા મળે છે.